En 77-årig tysk turist, Leopold Richard Zorn, savnes idet han ikke er vendt hjem til sin familie i sommerhuset på Sigridsvej i Lyngså.

Klokken 17 søndag eftermiddag tog den tyske turist Leopold Richard Zorn sin cykel, en mørkeblå citybike med frontkurv, og cyklede en tur. Der er ikke konkrete oplysninger om, hvor i området han ville cykle. Siden er han ikke set, og derfor efterlyser Nordjyllands Politi ham nu via medierne. Leopold beskrives som: Mand, 77 år, 173 cm høj, almindelig af bygning og med kort gråt hår. Han er iført sort joggingoverdel med brun tryk "64" eller "69" og sorte joggingbukser. Desuden iført sandaler uden hælkappe. Henvendelser rettes til Nordjyllands Politi på telefon 114 hvis man har oplysninger til sagen.